देव, बिहार
देव प्रखण्ड (औरंगाबाद), का एक शहर
देव या देव औरंगाबाद बिहार राज्य के औरंगाबाद जिले के देव प्रखण्ड का एक छोटा सा नगर है। यह अपने देव सूर्य मंदिर (या देवार्क मंदिर) के लिये प्रसिद्ध है। देव सूर्य मंदिर के कारण यह औरंगाबाद से भी अधिक प्रसिद्ध है। यहाँ छठ पर्व पर लाखों की संख्या में लोग आते हैं।
मंदिर को लेकर एक कथा के अनुसार प्रथम देवासुर संग्राम में जब असुरों के हाथों देवता हार गये थे, तब देव माता अदिति ने तेजस्वी पुत्र की प्राप्ति के लिए देवारण्य में छठी मैया की आराधना की थी। तब प्रसन्न होकर छठी मैया ने उन्हें सर्वगुण संपन्न तेजस्वी पुत्र होने का वरदान दिया था। इसके बाद अदिति के पुत्र हुए त्रिदेव रूप आदित्य भगवान, जिन्होंने असुरों पर देवताओं को विजय दिलायी। कहते हैं कि उसी समय से देव सेना षष्ठी देवी के नाम पर इस धाम का नाम देव हो गया और छठ का चलन भी शुरू हो गया।
देव सूर्य मंदिर यह देव, बिहार में स्थित सूर्य मंदिर है। यह मंदिर पूर्वाभिमुख ना होकर पश्चिमाभिमुख है। यह मंदिर अपनी अनूठी शिल्पकला के लिए प्रख्यात है। पत्थरों को तराश कर बनाए गए इस मंदिर की नक्काशी उत्कृष्ट शिल्प कला का नमूना है। यहाँ छठ पर्व के अवसर पर भारी भीड़ उमड़ती है।
राजा किला देव ये राजपूत परिवार के सिसोदिया वंस से जुड़ी हुई है। ये वर्णन इतिहास में मिलती है कि देव किला का सबसे अंतिम राजा जगनाथ जी थे जो काफी लंबे समय तक अपने राज्य में शांति और वह प्रजा लोगो के साथ शांति के साथ राज्य का जिम्मा अपने हाथ में लेकर शासन किया. उनका कोई भी अपना संतान नहीं था। उनके देहांत के बाद बारी आई कि अब राज्य का जिम्मा कौन संभाले तो ये जिम्मेदारी उनकी बीवी को लेनी थी. उनकी दो पत्नियां थी जिसमे से राज्य का जिम्मा उनकी छोटी पत्नी ने संभाली
उनकी छोटी पत्नी ने अपने राज्य पर देश को स्वत्रंत होने 1947 तक किया। उसके उपरान्त छोटी रानी गया में देव कोठी में अपनी बहन के दो पुत्री के साथ अपना जीवन निर्वाह किया। उस समय मैनेजर मुनेश्वर सिंह ही देव राज्य का देखभाल करते थे।रानी का निधन 1975 में हुआ।उसके बाद देव राज्य विरासत की देखभाल रानी के बड़ी भतीजी के बड़े पुत्र धनंजय कुमार सिंह एवम् छोटी भतीजी के पुत्र विजय कुमार सिंह कर रहे हैं।
देव से पश्चिम दो किलोमीटर दूरी पर पतालगंगा नामक एक सिध तीर्थ स्‍थान हैा
देव के पश्चिम में जहाँ मेला लगता है, वहीं रानी तालाब है। राजा साहब देव ने अपनी रानी की स्‍म़ति में इस तालाब का निर्माण कराया थाा। सुन्‍दरता में यह सूर्य कुण्ड से कम नहीं है। रानी, राजा साहब के साथ यहाँ जल बिहार करती थी। राजा साहब घोड़ा दौड़ाते हुये इस तालाब में उतर जाते थे। आज इस तालाब का महत्‍व कम गया है।
यहाँ वर्ष में दो बार चैत्र एवं कार्तिक मास में शुक्‍ल पक्ष की षष्‍ठी तिथि को मेला लगता है। इस समय लाखों की संख्या में श्रद्धालु दूर-दूर से आकर सूर्य को दण्‍डवत प्रणाम करते हैं अर्ध्‍य देते हैं और इष्‍ट सिधि प्राप्‍त करते हैं। श्रधालु गण सूर्य कुण्‍ड में स्‍नानकर कर सूर्य मंदिर का सम्‍पूर्णरास्‍ते भर दण्‍डवत प्रणाम करते हैं। इस प्रकार दण्‍डवत करने से उनकी मनोकामना पूर्ण होती है एवं पाप से मुक्ति होती है। वर्तमान समय में छठ पर्व एवं प्रति रविवार को असंख्‍य श्रधालु भक्‍तगण देव आकर सूर्य कुण्‍ड में स्‍नान के बाद भगवान भास्‍कर का पूजन करते हैं। सूर्य मंदिर के पूजारीगण भी स्‍वयं स्‍नान संध्‍या वंदनपूर्वक रक्‍त वस्त्र, रक्‍त चंदन आदि धारण कर वैदिक विधि से भगवान भास्‍कर की पूजा करते हैं।
देव सूर्य महोत्सव 1998 से लागातार प्रशासनिक स्तर पर दो दिवसीय देव सूर्य महोत्सव आयोजन किया जाता है जिसमें हर वर्ष सूर्य देव की जन्म के अवसर पर मनाया जाता है। यह बसंत पंचमी के दूसरे दिन मतलब सप्तमी को पूरे शहर वासी नमक को त्याग कर बड़े ही धूम धाम से मानते हैं। इस दिन के अवसर पर कई तरह की कार्यक्रम भी भी कराया जाता है। बसंत सप्तमी के दिन में देव के कुंड मतलब ब्रह्मकुंड में भव्य गंगा आरती भी होती है जिसे देखने देश के कोने कोने से आते है इसी दिन देव शहर वर्ष की पहली दिवाली मानती है। और रात्रि में रात्रि में भोजीवुड, बॉलीवुड से लेकर हॉलीवुड तक के प्रमुख कलाकारों को आमंत्रित किया जाता है और पूरा देव झूम उठता है।
देव 24.65 डिग्री उत्तर 84.43 डिग्री पूर्व पर स्थित है।
2011 की जनगणना के अनुसार, देव की आबादी 171620 थी। पुरुषों में 57% आबादी और 40% महिलाएं हैं। देव की औसत साक्षरता दर 91.3% है, जो राष्ट्रीय औसत 60.5% से अधिक है: पुरुष साक्षरता 85% है, और महिला साक्षरता 68% है। देव में, 21% आबादी 6 साल से कम आयु के हैं।  सिटी बस, ऑटो-रिक्शा, टैक्सी, और साइकिल रिक्शा आम तौर पर स्थानीय परिवहन के लिए यहां जाती है।
नियमित बस सेवा देव से औरंगाबाद, टाटा, पटना, पुरी, रांची, कोलकाता, दिल्ली, धनबाद और गया है।
देव सड़क और ट्रेन से अच्छी तरह से जुड़ा हुआ है। अनुग्रह नारायण रोड (एयूबीआर) देव शहर से लगभग 21 किमी दूर निकटतम रेलवे स्टेशन है। प्रमुख राजमार्ग एनएच -2 और एनएच -13 9 एनएच -2 सीधे दिल्ली और कोलकाता शहर और एनएच -13 9 को जोड़ते हैं जो मुख्य रूप से पटना को दुडनगर के माध्यम से जोड़ता है। दिल्ली, कोलकाता, मुंबई, लखनऊ, भुवनेश्वर, अहमदाबाद, जयपुर के लिए सीधी ट्रेन है। और पटना शहर। निकटतम हवाई अड्डा गया अंतरराष्ट्रीय हवाई अड्डा है, जो शहर के केंद्र से 80 किमी दूर है। मुख्य सुपरफास्ट ट्रेन अनुग्रह नारायण रोड स्टेशन पर रुकती है
देव और सभी शहरों के तरह यह भी राजनीती से नहीं बच सका यह भी राजनीती की वजह से बहुत कुछ लुटा चुकी है २००९ के पहले यहाँ एक विधान सभा की सीट थी जिसे २००९ की राजनीती में यह नाम बदलकर कुटुम्बा विधान सभा के नाम कर दिया। तब से आज तक इस शहर में कोई भी राजनीती तो नहीं हुई पर सीट न होने की वजह से जो इस शहर का विकाश होता वह भी बंद घड़ी की सूई के सामान बंद हो गयी और यहाँ इतना कुछ होते हुए भी कुछ नहीं जैसा लोगो को लगता है।
| Title - औरंगाबाद संसदीय क्षेत्र : बहुत कुछ बदल गया औरंगाबाद क्षेत्र का, Start- देव विधानसभा
यहाँ पिछले कई वर्षों से औरंगाबाद का नाम बदलकर 'देव' करने का आन्दोलन चल रहा है जिससे जिला का नाम दुनिया के मंच पर दिखने लगे और औरंगाबाद और देव का विकास और तेजी से हो।  सहायता